Downloaded from YTS.MX
Official YIFY movies site: YTS.MX
DE NEOPRIT
BAZAT PE FAPTE REALE
Înțeleg că poate să fie greu uneori,
dar ce profesie nu e grea
dacă încerci să fii cel mai bun?
Scopul meu suprem e să câștig titlul național.
În Iowa, ori ești primul, ori ai eșuat.
Pentru ca eu să am succes
sau ca atletul meu să aibă succes,
el trebuie să fie egoist.
Trebuie să fie rău, să fie nesimțit.
Trebuie să fie un nemernic.
Aici e care pe care.
TOM BRANDS ANTRENOR IOWA
Dacă câștigi, trăiești, dacă pierzi, mori.
Pentru asta ai muncit. Meriți să fii aici.
CAMPIONATUL NAȚIONAL AL LICEELOR DIN PHILADELPHIA
Ai șansa să fii campion național.
Bucură-te! Nu vei mai fi niciodată aici.
Vreau să mergi în centru și să ai răbdare.
Lasă-l pe el să vină la tine, nu-l presa.
Mă asculți?
Uită-te la mine!
Nu există viitor, nu există Iowa.
Tot ce există e lupta asta, ai înțeles?
Ai înțeles?
Bine, haide!
Dnelor și dlor, vă rog să-l aplaudați pe atletul de la Liceul Mesa,
Anthony Robles!
Doamne! Tipul ăla are un singur picior?
E o glumă? Poate e un eveniment sportiv caritabil.
De la Liceul Calvary Chapel din Santa Ana, Dustin Keefe!
Stai! Nu, chiar luptă.
E corect?
Cred că și eu l-aș putea învinge.
E fiul meu.
Să începem cu finala națională la categoria 51 kg.
Ce? Voi nu aplaudați?
Haide, Robles!
Pe el!
Fii deștept!
Treci în centru!
În centru!
Încheietura!
Ai grijă! Ieși de acolo!
Bravo! Frumoasă ieșire!
Priză pe încheietură!
Un punct.
Bravo!
Pe el, Anthony!
Frumoasă mișcare!
Două puncte, scumpule!
Vreau...
Bravo!
Prea sus!
Fixează poziția!
Priză pe încheietură!
Haide!
Frumos!
Pune-l jos!
Schimbă!
Da!
Haide!
Unde e?
Da!
Campionul pe licee din 2007
la categoria 51 kg, Anthony Robles.
Mulțumesc! Apreciez.
Frumos! Grozav!
CAMPIONATUL NAȚIONAL DE LUPTE GRECO-ROMANE PENTRU TOATE CATEGORIILE
Vreau să știi că ești cel mai bun. Și e-n regulă.
Trebuie să recunosc, a fost uimitor.
Acum te bucuri de rezultate, nu?
Pentru mine, rezultatul e să ajung la facultate.
Nu se câștigă nimic din lupte la facultate.
Bagă-te la wrestling profesionist!
Alea nu-s lupte pe bune.
Un milion de dolari e real?
Îți creezi un personaj.
Pete, eroul cu picior de lemn
care bate adversarii cu bastonul...
Nu știu ce să zic.
Eu vreau să merg la facultate și...
gata cu luptele.
De ce merge lumea la facultate?
Ca să câștige bani.
Și, în plus, ai văzut luptătoarele musculoase?
Nu prea mă uit la lupte între musculoase.
- Ar trebui, cu siguranță. - Anthony!
Vreau să cunoști pe cineva.
O să te văd la televizor
după primul tău curs la facultate.
Anthony, el e Gary Sherman.
Sunt antrenor de lupte la Drexel, în Philadelphia.
Ai fost foarte impresionant.
Mersi!
Bună treabă, dle antrenor!
El are toate meritele.
Nu e adevărat. Nu aș fi aici fără el. Pe bune.
Suntem foarte entuziasmați.
Ne-ar plăcea să vii la noi, la Drexel.
- Pe bune? - Da.
E o veste bună.
- Da. - Ce poate oferi Drexel?
Totul va fi gratuit.
Totul.
Taxe școlare pentru patru ani, cazare și bursă.
Doamne!
Ești foarte tare, Anthony.
Abia aștept să-ți arăt zona.
Mulțumesc, dle Sherman.
Pentru tot. Apreciez.
Cu plăcere.
De fapt...
trebuie să plec undeva.
Mulțumesc din nou.
- Ne vedem la hotel, mamă. - Da. Să nu vii după 23:00!
El știe că a câștigat?
A venit campionul.
- A durut? - A trebuit să faci pipi în avion?
Unde e medalia?
Chiar a trebuit să fac pipi în avion.
- Unde e medalia? - Ți-am adus asta.
- E pentru mine? - Da, bineînțeles.
Stai, îmi pare rău! Tu nu ești Bo.
Poftim, Andrew!
- Nu sunt Andrew. - Eu sunt Andrew.
Scuze, nu v-am văzut de mult. Cred că o țin eu.
- Nu mai știu cine sunteți. - Vreau și eu.
- Hai că vă zic ceva. - Da.
Luptăm pentru medalie.
- Ia-o! - Prinde-l!
Ia-o, Bo!
Unde e tatăl tău?
- S-a dus să ia mâncare. - Am luat-o.
- Când? - Am luat-o.
- Acum câteva ore. - Mă gâdili?
- Dă-o! - Gâdilă-l!
- Mergeți să vă spălați! - Ai luat medalia.
- Am luat-o. - Ai luat-o.
Dă-o încoace!
Da.
Săritură!
Vrea cineva să mă salute?
- Salut, tată! - Salut!
Am luat tot ce-ți trebuie.
Hamburgeri și shake-uri.
Da, vom sărbători victoria lui Anthony.
Despre asta e vorba?
Mă prinsese de gât și mă strangula, dar i-a alunecat mâna.
Am așteptat să ezite și am folosit priza inversă.
Apoi l-am pus cu spatele pe saltea.
Doi, trei. Campionul!
- Da! - Da.
Da!
Mama ta mi-a spus despre Drexel. Slavă Domnului!
- Mulțumesc. - E bine?
Știu c-ai stat ca pe ace așteptând să primești bursa.
Mulți se tot laudă că vor să-i ajute pe cei ca tine.
Vreau să am opțiuni.
Cum?
Ai auzit ce a zis fiul tău? Vrea să aibă opțiuni.
Deci, dacă ești în mijlocul oceanului și apare o barcă de salvare,
ce zici? „Vreau să am opțiuni?”
Nu. Te urci în barcă.
Singurul motiv pentru care mai poți să primești bursă
este pentru realizări academice.
Și știm cu toții că nu e cazul aici.
Nu știu despre ce vorbești. Anthony are note mari.
Da?
Și atunci unde e bursa lui de merit?
E abia martie, școlile finalizează listele pe 3 aprilie.
Am aplicat la Iowa.
Iowa?
Când poți merge la școală moca?
Dacă aș avea oportunitățile tale,
nu aș percheziționa deținuți ca să văd dacă au ceva ascuns în fund.
Nu știu, dar, dacă asta faci,
ar trebui să te speli pe mâini înainte de masă.
Anthony, îți spun asta pentru că îmi pasă de tine.
Nu poți să te tăvălești cu prietenii tăi la nesfârșit.
Nu așa plătești facturile. Uite-te în jur!
Câți copii avem acum, iubito?
De fapt,
tu cine mai ești?
Nu știu ce să zic. Nu seamănă cu tine.
Știi ceva? O duc înapoi în fabrică. Haide!
- Tati, nu! - Hai, înapoi în fabrică...
Liniște!
Vreau să merg la Drexel, dar nu vreau să par disperat, știi?
Bine, înțeleg. Fă-i să vină ei la tine.
Dar trebuie să îți cunoști slăbiciunile.
Dacă nu te invită nimeni la bal, poate te gândești s-o suni
pe durdulia care ți-a dat numărul acum câteva luni.
Gata, ajunge!
Ce? E bărbat acum. Nu asta spui mereu?
Trebuie să audă sfaturi pentru bărbați.
Nu sfaturile tale.
Lupta este un război mai mic
între doi bărbați cu voințe puternice.
Câteodată i se mai spune încăierare.
Nu e o încăierare, e o luptă.
Nu trebuie să uităm că e o luptă aprigă.
Trebuie să lupți pentru fiecare poziție și să nu cedezi.
Ador luptele greco-romane. E un sport foarte tare.
Distrugi moralul adversarului.
Îl schimbi pentru tot restul vieții.
Stilul din Iowa este dur...
Bravo!
ȘOIMII DIN IOWA
LICEUL MESA DL WILLIAMS, ANTRENORUL ANULUI
Nu mi-ai răspuns la telefon.
ASOCIAȚIA INTERȘCOLARĂ ARIZONA LOCUL AL DOILEA
GALERIA DE ONOARE A LUPTELOR NAȚIONALE ARIZONA - LICEUL MESA - 2005
Bine. E riscant în teorie.
Nu, e un puști grozav.
Am încredere că va excela în orice program.
Încerc să fiu de ajutor.
Nu. Tu ar trebui să mă implori pe mine.
Ăștia sunt prea de tot!
IOWA - OKLAHOMA - CORNELL INDIANA - STANFORD - SUNAT ÎNAPOI
WISCONSIN - CAROLINA DE NORD - HARVARD - LĂSAT MESAJ
Bună ziua, dle antrenor!
- Salut, campionule! - Salut!
Ce mai faci?
E cam greu să știu că soarta mea se află în mâinile altcuiva.
- Da. - Da.
Heraclit a spus:
„Caracterul omului îi croiește soarta.”
Ați primit vești de la Iowa?
Mai sunt și alte școli.
Și mai sunt și alte medalii în afară de aur.
Toate facultățile importante te-au văzut cum lupți.
Iowa, Cornell, Oklahoma.
Drexel e singura care a făcut o ofertă.
Îți zic eu, e o ofertă bună.
Drexel n-a avut niciodată un campion național. Iowa a avut 73.
Dle antrenor, cei mai buni...
Cei mai buni merg la Iowa.
Nu școala îl face pe om. Oamenii de acolo fac școala.
Bine.
Dacă te străduiești destul,
poate că data viitoare cureți geamurile din interior.
Da, am nevoie de speranță și puțin noroc.
Credeam că aduci de mâncare.
Parcă tu lucrai pentru mine.
Nu.
Ție îți raportez. Lucrez pentru cine aduce mâncare.
Când termini aici,
poți să-mi raportezi după ce cureți trei avioane private.
- Da. - Astă-seară se ține o conferință.
E găzduită de Asociația Americană a Bogaților cu Avioane.
S-ar putea să ne aglomerăm.
Nu-ți face griji. Te rezolv eu.
Bine. Mâine ai școală. Ești sigur?
Da. Eu nu renunț niciodată.
Speranță și noroc. Ia fii atent!
Dacă nu te dai jos de pe aripa aia...
Cum te-ai simți dacă avionul ăsta s-ar prăbuși?
Așa și așa.
Nu e bine.
Nu ai stofă de spălător de geamuri.
Adică, dacă lucrez din greu, pot să ajung să am și eu avion, nu?
Dacă te mai prind pe aripă,
să te asiguri că e de pui!
E bună asta!
Pa, mamă!
La revedere, puiule!
Scumpule, poți să stai cu ei după școală?
Lucrez.
Am făcut deja mâncare. Avem enchilada în frigider.
Tata unde e?
- Poți să stai sau nu? - Mamă!
Nu poți să îmi spui așa ceva din timp?
Dl antrenor Williams voia să mă întâlnesc cu cineva de la ASU.
De la ASU?
S-a întâmplat ceva cu Drexel?
E totul bine cu Drexel.
Dar dl antrenor vrea să îmi spună ceva...
- E-n regulă. Pot să scap. - Nu. Doar că...
O să încerc să fac schimb de tură.
- Nu ai făcut deja? - Ești cel mai tare!
Proiectare la sol! Ca în Cobra Kai.
Nu-i face cu mâna, nu e prietenul tău.
E doar Manny.
Doar Manny?
N-ai nevoie de influența negativă a lui Manny.
Știu eu cum sunt cei ca el, crede-mă!
Pot să găsesc pe cineva care să aibă grijă de copii.
Te-am auzit cum găteai la 2:00.
Nu puteam să dorm. Gătitul mă relaxează.
De ce nu puteai să dormi?
Anthony, du-te la ASU!
Totul e în regulă.
CAMPIONII NCAA
Salut, Anthony!
Shawn Charles.
Hai să facem câțiva pași.
- Sigur. - Bine.
Hai să-ți zic o povestioară.
De fapt, e mai degrabă o pildă.
A fost odată un fermier chinez.
Avea un cal bătrân cu care-și cultiva câmpurile.
Într-o zi, calul scapă și se duce în sălbăticie.
Fiul fermierului a fost devastat.
Zice: „Fără cal nu vom putea ara. Ce ghinion!”
După câteva zile, calul se întoarce cu o herghelie după el.
Fiul zice: „Doamne, câți cai! Incredibil!
„O să fie mult mai ușor de acum încolo.”
Fermierul zice: „Noroc, ghinion, cine știe?”
Într-o zi, fiul mergea pe unul dintre caii cei noi.
Cade și își rupe piciorul.
„Îmi pare rău, tată! Nu te mai pot ajuta.”
Fermierul zice: „Noroc, ghinion, cine știe?”
După câteva săptămâni vine armata în oraș.
Toți tinerii sunt luați la război.
Dar pe fiul fermierului nu-l iau, pentru că are piciorul rupt.
Zice: „Noroc că mi-am rupt piciorul.” La care fermierul zice...
- „Noroc, ghinion...” - Exact!
Uite ce e!
Antrenorul tău m-a convins să vin.
O fac din respect pentru reușita ta.
E clar că ești un tânăr foarte serios.
Nu îmi mint niciodată sportivii și nu te mint nici pe tine.
Procesul nostru de recrutare e foarte strict.
În mare parte, obținem pe cine vrem.
La fel fac și celelalte școli mari.
Deci, dacă nu ai primit niciun răspuns,
probabil că nu vei primi.
Antrenorul Williams îmi e prieten.
Mi-a spus să ți-o zic pe șleau.
Dacă te gândești să vii aici, va trebui să dai probe.
Sper să le iei.
E foarte improbabil, ținând cont de cum se fac recrutările.
Dar asta nu înseamnă că nu ai șanse.
Ești foarte talentat. Trebuie să nu renunți.
Mi s-a oferit bursă la Drexel.
Eu îți sugerez să o accepți.
Admir totul la tine, Anthony.
Îți urez succes, bine?
Pari surprins să mă vezi. Aici locuiesc.
- Anthony! - Bună, Anthony!
Bună, Anthony!
Credeam că ești la serviciu.
Știu că toată lumea se așteaptă să lucrez mereu, dar până și eu am liber.
Am rezolvat niște trebuiri.
Tu ai pregătit cina, Anthony?
- Mama. - Mama, da.
Crezi că i-ar plăcea mamei să faci tu cina?
Da, pot să mă trezesc la 2:00 să gătesc.
Ia fiți atenți! Băiatul ăsta e comedian. Spune glume.
De ce îmi răspunzi așa?
De ce?
Ține minte, te lupți cu băieți, nu cu bărbați.
O să-ți dau o lecție rapidă.
Așa cum l-am învățat pe un deținut aseară.
Lecția e să-l bați pe unul care nu se poate apăra?
Greu!
Acei oameni sunt închiși
pentru că nu au făcut alegerile corecte.
Oprește-te!
Să ții minte, bine? Să țineți cu toții minte.
Alegeri, bine?
Hai, spuneți și voi!
- Alegeri. Bine. - Deci...
Nimeni nu e închis din greșeală?
Nu, Scrappy Doo.
Cine lucrează în închisoare în fiecare zi
ca să vă pună mâncare pe farfurie?
Ajunge. Nu e nevoie să vorbești cu ei...
Stai puțin! Tu cu cine crezi că vorbești?
Vin acasă, încerc să iau cina în familie,
și toată lumea spune numai tâmpenii. Pe bune?
Și tu fii mai modest, fiule.
Acei oameni sunt infractori pentru că au încălcat regulile.
Și regulile sunt create ca să ne protejeze, nu?
Țin populația în siguranță.
„Nevoile celor mulți depășesc nevoile celor puțini.”
Și tu ai luat-o razna?
Nu, e...
- E din Star Trek. - Știu de unde dracu' e, Anthony.
Bine, au înțeles.
Unde mi-e telefonul?
Nenorocitul de telefon.
Ce este...
Îmi pare rău!
Voiam doar să mă joc.
Bine.
Ies cu niște tipi de la muncă.
Pentru că știi să răspunzi, tu strângi masa, Anthony.
Alegeri.
„Alegeri.”
Eu vreau să știu de ce a ales să poarte cămașa aia.
Eu o să aleg să mănânc înghețată. Mai vrea cineva?
- Eu. - Da.
- Salut! - 'Neața!
Bună dimineața! Ce faci?
De ce nu primești corespondența acasă? Ascunzi ceva?
UNIVERSITATEA IOWA
Mulțumesc!
UNIVERSITATEA IOWA LUPTE GRECO-ROMANE
Nu știu de ce ai vrut să mergi la Iowa.
Ce au ăia acolo?
Albi și porumb. Avem și noi albi.
Și ai porumb la reducere la colț.
Cei mai buni luptători din lume merg acolo.
Chiar așa?
Așa se spune.
Și tu ai primit bursă la Drexel.
Și vor să le răspund cât mai repede.
Sau pot să dau probe la ASU.
Și să plătești?
Păi...
Stai să văd dacă am înțeles.
Rămâi aici, dai probe la o echipă care nu te vrea
și mergi la o școală pe care nu ți-o permiți.
Sau te muți la Drexel,
o școală care te vrea, și nu plătești nimic.
Când o spui așa...
Oricum ar fi, am nevoie de mai multe ore.
Te-am rezolvat.
Turnul de control, aici Air Robles.
Aș vrea să cer o flotă de avioane prăfuite
care trebuie curățate până se hotărăște tânărul ăsta, terminat.
Mamă!
Bună, scumpule!
Ce s-a întâmplat?
Nimic, sunt bine. Ți-e foame?
Nu, nu mi-e foame.
- Să mergem în bucătărie. - Mamă!
Ce s-a întâmplat?
Știi, când...
Am venit acasă și eram obosită.
Eram prost dispusă
și l-am acuzat de ceva care nu a fost adevărat.
Bine?
Nu trebuia să zic nimic.
Am greșit.
Și de-asta a găurit peretele?
A plecat, Anthony.
Ne-a părăsit.
Mamă...
Sunt eu aici.
Nu plec nicăieri.
ANUL I
UNIVERSITATEA ARIZONA
Ești Anthony Robles.
- Da. Mă bucur să te cunosc. - Și eu.
Luați loc, oameni buni! Formați un cerc.
Repede, haide!
Ești la categoria 57 kg, nu?
Și ei la fel.
Ascultați!
Câți dintre voi ați fost cei mai buni din echipa de liceu?
Câți sunteți campioni statali?
Câți dintre voi ați fost pe locul al doilea?
Mâinile jos!
Sunt 55 de oameni în sala asta.
Când predau lista în noiembrie, vor fi 33.
Înseamnă că 22 dintre voi vor renunța sau nu vor fi destul de buni.
Așa stau lucrurile.
Dle antrenor...
Cine trebuie să dea probe?
Bine.
Va trebui să-i învingeți pe cei care au fost recrutați înaintea voastră.
Va trebui să demonstrați ce puteți.
Începeți să simțiți presiunea?
E bine, pentru că nu va fi mai ușor.
Și, dacă nu vă place, ușa e acolo!
Veți munci din greu chiar acum, astăzi, în această sală.
Veți munci mai mult decât ați muncit vreodată.
Apoi și mai mult.
Sau renunțați și mergeți acasă.
Ați înțeles?
Bine, hai!
Dați tot ce puteți, vorbesc serios.
Haide!
Vreți să faceți parte din echipă? Arătați-mi! Hai!
Nu vă păcăliți singuri. Dați tot ce puteți.
O să fie o zi lungă.
Aleargă!
Hai!
Arătați-mi ce puteți! Demonstrați-vă vouă ce puteți.
Hai, echipă!
Vreți să faceți parte din echipă?
Hai, chiar acum!
Continuați!
Dacă voiați să fie ușor, ați ales sportul greșit.
- Mi-a făcut plăcere să te cunosc. - Și mie.
Sigur nu vrei să faci atletism?
Bine.
Astăzi e vorba despre echilibru.
Adică greutatea distribuită uniform, pentru a atinge echilibrul. Pe poziție.
Când ceva este dezechilibrat, nu mai e în armonie cu el însuși
și nu își poate susține propria greutate.
Iei echilibrul de-a gata. N-ar trebui să faci asta.
Bine.
La treabă!
Capul jos, Anthony! Scapă de el.
Dă-l la o parte.
Ieși de acolo! Înapoi.
Da.
Bine.
Hai, la treabă!
Haide, An!
Dă-l la o parte!
Continuați!
- Luptă! - Fir-ar să fie!
ECHILIBRU
Nu știu de ce ești supărat. Te-a atacat la singurul tău picior.
Nu suntem la liceu. Toată lumea o să facă asta.
Avantajul tău e că știi că o să facă asta.
- Tot ce-mi trebuie e un alt picior. - Nu ai nevoie de un alt picior.
Trebuie doar ca piciorul tău să fie puternic cât două.
Un sfat minunat. Mulțumesc, dle antrenor!
- Stai! - De ajutor.
Nu. Nu ne irosesc timpul, bine?
Sunt aici pentru că eu cred în tine.
Dacă tu nu crezi în tine, poți să pleci.
Crezi că nu cred în mine?
Dacă nu credeam în mine, nu mai eram aici de mult.
Bine. Ai ceva de dovedit. Grozav!
Perfect! Folosește asta.
COD GALBEN DE CANICULĂ DIN APRILIE PÂNĂ ÎN OCTOMBRIE
ACEST TRASEU A FOST EVALUAT CA FOARTE GREU
Haide!
Să ne mișcăm.
Hai!
Până în vârf.
Mișcați-vă!
Mai sunt trei kilometri până în vârf, hai!
Să mergem!
Haide!
Haide, încă puțin!
Ești bine?
Da.
- Ești sigur? - Da, sunt bine. Continuați.
Nu vă opriți.
Dați tot ce puteți. Hai!
Sunt surprins să te văd.
Nu fiți!
Bine.
Doamne!
Asta se întâmplă. E foarte plăcut.
Da.
- Nu știu. - Nu.
Haide!
E prima dată...
Copiii nu sunt aici.
Am putea...
Ce zici?
A venit.
Ce faci, campionule?
S-a întors tata.
Unde ai fost?
La serviciu.
Și...
a trebuit să-mi evaluez viața
și alegerile pe care le-am făcut.
Asta face un bărbat.
Un bărbat adevărat știe să-și ceară scuze,
să aprecieze ce are acasă,
să-și aprecieze femeia
și să știe să o facă fericită.
O să fie mai bine de acum încolo.
- Mai ușor. - Da.
Da, așa e.
Mult mai bine, crede-mă.
Bine.
La naiba, ce bine arăți! Nu-i așa că arată bine?
Haide!
Îți place?
Azi l-am făcut.
- Îți place, iubito? - Mult.
- Da? - Da.
Nu.
- Încă mai faci schema asta. - Nu poți ține pasul.
O să încerc. Uite!
- 250, 300, 400, 500... Suntem la 520.000. - Hai!
Da, am 50.000 de dolari.
- Am înțeles. - Am 50.000. Bum!
- Tocmai am câștigat 50.000. - Cum?
Nu ați văzut, dar aveți încredere.
- Eu am 450.000. - Încă 30.000 de dolari.
Nu puneți întrebări. E foarte legal.
- Ai să-mi dai 20 de miare... - Mamă, mai sunt chipsuri?
Unde ai învățat să vorbești așa?
- Șase. - Lasă banii mamei.
- Are nevoie de ei. Se bucură. - Nu pune mâna!
- Pot muta cardul? - Mama vrea o geantă nouă.
Pot, pentru că...
Nu avem chipsuri, dar avem floricele.
- Merge, nu? - Merge.
Ce ați face dacă ați primi 10.000 de dolari?
Ce ați cumpăra?
- O barcă, imediat. - O casă.
- Ne trebuie o casă nouă. - Nu îți ajung.
- Am 50.000. - Hai să...
- Acum ai 360.000. - Cum adică?
Nu pot să accept.
E strigător la cer! Ar trebui să-l faci praf pe tip!
Dă tot ce poți!
Cine vrea hamburgeri la prânz?
Anthony, vrei cu cașcaval și multe murături, nu?
Începem în 30 de minute. Să nu pună sare multă pe cartofi.
Bine.
Mă întorc imediat.
Să fii cuminte cu tata!
- Te iubesc, mamă! - Te iubesc!
Asta e cina lui.
Nu.
Anthony!
Vreau să-ți spun ceva.
Știi că nu sunt tatăl tău, nu?
Ești destul de mare să auzi asta, bine? Ești băiat mare.
Fratele tău e fiul meu.
Bine?
Fii recunoscător că are cineva grijă de tine.
De mine n-a avut nimeni.
Haide, bucură-te pentru mama ta.
Se întoarce.
Miroase atât de bine!
Apropiați-vă, oameni buni!
Bine.
Lista trebuie făcută.
Știți cum funcționează.
După seara asta,
unii dintre voi vor fi
în echipa Universității Arizona.
Pentru alții e sfârșitul drumului.
Nu putem alege când să fim grozavi, domnilor.
Putem doar să sperăm să fim măreți când contează.
Asta e!
Arată bine pastele astea.
Mai avem pe aragaz.
Cum a fost la școală azi?
Am jucat baseball și am câștigat.
Ați câștigat? Bravo! Pe ce poziție ai jucat?
- Baza a doua. - Spune-i lui mami!
Am jucat din nou la baza a doua.
- Bravo! - Vreau să mănânci tot.
Nu ai mâncat azi.
Eu am avut studii sociale.
Ce e?
Am meci astă-seară.
Trebuie să mă lupt ca să-mi păstrez locul.
- Vreau să vin. - Vin și eu?
- Și eu. - Da, să mergem.
Nu e chiar așa.
Trebuie să mă lupt cu un coechipier ca să rămân în echipă, deci...
O să te descurci de minune, nu?
- Da. O să te descurci. - Da.
Ce ziceți de asta?
Hai să mergem cu toții!
- Da, așa e. - Ca o familie, nu?
- Da? - Da.
E o idee bună, o să mergem toată familia.
- Da. - Trebuie să vedem.
N-ai mai venit la meciurile mele.
Da, dar...
- Ce s-a schimbat? - Acum e diferit.
Nu aș rata meciul ăsta.
Una e să te lupți cu dușmanul tău,
dar și noi trebuie să ne luptăm unii cu alții.
Te rog?
Bine. Trebuie să mă duc să mă pregătesc.
Bine.
- Mersi pentru cină, mamă. - Cu plăcere! Cred în tine.
- O să reușești. - O să fim toți acolo.
Sunt gata să mă bat cu cineva după masa asta.
Nu bătaie, lupte.
Da. Bine, cum zici tu, Hulk Hogan.
Bună, Anthony!
Bună, amice!
O să câștigi, știu asta.
Nimeni nu te poate învinge.
Mai vedem, tipul ăsta e dur.
E mai mare decât mine.
Și o să-ți spun un secret.
Am doar un picior.
Asta nu înseamnă nimic, la dracu'!
Nu-i spune mamei.
Da, putem vorbi așa în privat, bine?
O să-ți spun un secret.
Da?
Noaptea,
când îmi spun rugăciunile,
îi spun lui Dumnezeu să-mi ia un picior,
ca să fiu ca tine.
Nu e nevoie să faci asta.
O să fii destul de puternic cu două picioare.
Îmi place să locuiesc aici cu tine.
Ești preferatul meu.
Mulțumesc, amice.
Acum pleacă de aici.
- Trebuie să mă pregătesc, bine? - Pa!
Pa!
Îmi place...
Doamne, trebuie să te tunzi.
- Bine, ne vedem acolo. - Da, scumpule.
Poți să răspunzi tu?
Băiatul ăsta s-a înălțat.
Alo?
Aici e casa lui Rick Robles?
Da.
Nu o să întreb dacă vine la telefon.
M-a evitat toată săptămâna.
Zi-i asta: „Când o să fii concediat, să-ți iei lucrurile cu tine.
„Altfel, le arunc la gunoi.” Ai înțeles?
Da... Alo?
Cine era?
Antrenorul secund.
Vrea să se asigure că vin.
Ai face bine să-i dai bătaie.
Dacă vrei să fii respectat, să nu întârzii.
Bine.
- Pa! - Abia aștept!
- Pa, Anthony! - Să-l încurajăm!
- Anthony! - Anthony!
Anthony!
Știți ce ar fi mai bine? Robles!
- Mă bucur să-mi aud numele. - Robles!
Robles!
Anthony!
Haide, Anthony!
Hai, Anthony!
Trebuie să te ridici.
Dă-l jos!
Haide, Anthony!
Hai, Picior!
Folosește-ți greutatea.
Trebuie să te ridici, scumpule.
Haide, încearcă!
Mișcă!
Prinde-l, haide!
Trebuie să te ridici.
Haide!
Hai, mișcă-te!
Anthony, mișcă-te!
Fă podul!
Haide, Robles!
Ieși de acolo!
E-n regulă!
Nu în seara asta.
Ce-a fost asta?
Am avut o seară proastă.
O „seară proastă”?
Da.
Și acum o să-mi pierd locul în echipă.
La naiba!
Cine naiba ți-a spus să mergi la ASU?
I-am spus să meargă la Drexel.
Ce ai spus?
Ce?
Ești surd? M-ai auzit.
Ne-ai stresat pe toți
cu visurile tale de a lupta.
Acum, că s-a terminat, poate iei lucrurile în serios.
Ia-ți o slujbă, ajută pe aici. Nu pot face totul.
Vrei să le spui tuturor de ce ai venit sau o fac eu?
Cum?
De ce te joci cu copiii?
De ce, dintr-odată, vii la meciurile mele?
Rick, despre ce vorbește?
Mi-am dat demisia.
- Eu am auzit altceva. - Tacă-ți fleanca!
Eu și șeful meu nu suntem de acord cu ce trebuie să se întâmple acolo.
El zice că deținuții au nevoie de ceva, eu zic altceva.
Eu sunt cel care merge în celule, eu sunt cel care obține rezultate.
Șefului nu-i place asta, nu dă bine.
- Dar nu pot lucra așa. - De ce nu mi-ai spus?
Pentru că nu am vrut asta! Nu am vrut să te superi.
- Abia ne descurcăm. - Știu, iubito.
De aceea e ocazia perfectă ca Anthony să contribuie.
Să contribui?
Poate ar trebui să renunț și eu la școală, ca tine.
Șmecherule, vrei să faci pe durul?
Vrei ca toți să te laude cât de bun ești?
Atunci, trebuie să auzi adevărul.
Tocmai ai fost pus la punct. Ai pierdut ca o femeie, călărit.
Îți zic adevărul.
- A fost jenant. - Oprește-te!
Dar ești mândru și a trebuit să renunți la școlarizare gratuită.
Dar nu spui: „Ai avut dreptate.”
Ăsta e caracterul tău.
Cineva trebuia să stea acasă. Eu nu am abandonat familia.
- Ăsta e caracterul meu. - Crezi că-mi poți vorbi așa?
De ce? Pentru că faci lupte?
Moșule, eu nu mă joc de-a luptele.
O să dau cu tine de toți pereții, bine?
A avut o seară proastă, lasă-l în pace. De ce te iei mereu de el?
Îl lași pe fiul tău să mă jignească așa? De-asta nu zici nimic?
Nu-l las să renunțe la lupte, și nici la școală.
Deci o să îți iei o slujbă adevărată?
Pe bune?
Și îmi spui ce să fac la mine în casă?
Gândește-te bine la ce ai și la ce poți să pierzi.
- Stai! - Ronnie.
Du-te la culcare!
Mamă!
Culcă-te, Anthony!
Deci, ce s-a întâmplat?
Am avut niște probleme personale.
Le-am lăsat să mă afecteze.
Da.
Ei bine...
Se spune că cei mai mari războinici ai tuturor timpurilor
erau războinicii călăreți din Tibetul antic.
Au învins toți inamicii pe care i-au întâlnit,
până când a devenit evident că nu vor fi învinși.
Așa că au ales să devină pașnici,
să-și petreacă viața în meditație drept călugări.
Au ales să devină mai buni, nu să lupte.
Dar călugării budiști cerșeau mâncare în stradă.
Sigur că cerșeau. Au devenit...
asceți.
Au renunțat la tot.
Și sătenii și-au dat seama că le făceau munca spirituală.
S-au simțit obligați să le dea de mâncare.
Îmi spuneți să devin călugăr și să cerșesc, dle antrenor?
Am impresia că mă dați afară din echipă. Așa e?
- Ascultă. - Am zburat, nu?
Ascultă!
Îl mut pe Dorian la categoria 60 kg.
Pe tine te las la 57.
Ăsta nu e un cadou, Anthony.
Dorian e mai bun la 60.
La 57 nu are putere. O să se descurce grozav.
Ai pierdut o luptă.
O singură luptă.
Pe mine nu mă deranjează.
Sper să înveți lecția, Anthony.
Cel mai mare adversar al tău
nu va fi niciodată adversarul de pe saltea.
Înțelegi ce spun?
Da.
Bine.
Bun-venit în echipă!
Bună!
Antrenorul l-a mutat pe Dorian la 60 kg.
Și ce înseamnă asta?
Înseamnă că, deși am pierdut,
îmi păstrez locul în echipă.
Da, știam eu!
Felicitări! Știam că vei reuși.
Nu ți-am spus că trebuie doar să crezi în tine?
Poți să faci orice.
Ar trebui să-l vezi pe celălalt tip.
Poți să nu-ți faci alte griji azi?
Bine? Ai intrat în echipă.
Pot să-mi port singură de grijă.
ANUL II
Liniște!
Da, programul de lupte a fost anulat.
Cel puțin anul ăsta nu va exista campionat.
Ascultați!
Știu că e greu.
Adevărul e că luptele nu aduc bani școlii.
Fotbalul aduce milioane.
Nici mie nu-mi place, dar așa e lumea.
Dacă nu produci bani, nu-ți e nimeni dator cu nimic.
Am făcut tot ce mi-a stat în putință să împiedic asta.
V-am dezamăgit, îmi pare rău!
Așa că...
Am contactat niște școli.
O să vedem dacă pot face loc unora în echipele lor.
Între timp, anul vostru școlar continuă.
Nu folosiți asta ca scuză.
Să nu faceți asta.
Să nu vă pierdeți concentrarea, să nu eșuați.
Ați venit aici ca să învățați.
Ați venit ca să luați o diplomă.
Asta contează.
Nu pot anula programul așa.
L-au anulat. Asta e!
Ai multe alte opțiuni.
Mamă, e doar un sport.
Nu pune mâncare pe masă.
Luptele sunt pasiunea ta.
Poate că nu.
Pentru visători contează importanța visurilor lor.
Da, păi, trebuie să mă maturizez.
Nu s-a înșelat în toate privințele.
Asta îmi dă timp să fac mai mulți bani.
Voi continua să mă antrenez.
O să încerc să mă transfer la anul.
Mamă, voi continua să lupt.
Promite-mi!
Te iubesc!
ANUL III
Uită-te la document.
M-am uitat.
Uită-te peste acte. Știu că ai greșit adresa.
Nu, sunt sigur că sunt unde trebuie.
Dar nu are nicio logică.
Nu știu cum să o spun altfel.
Nu a făcut plățile pe care a zis că le-a făcut.
- Ce e? - Salut! Sunt Bennett Karobedian.
- De la bancă. - Du-te în casă. Mă descurc.
Încercam să-i explic mamei tale că nu ați plătit ratele de șase luni.
- Unde e, mamă? - Nu răspunde.
- Aveți 90 de zile să eliberați casa. - Doamne!
Trebuia să vin aici cu un polițist, dar...
Banca îmi cere să lipesc asta, dar...
Pleacă!
- Doamnă! - Pleacă imediat!
- Nu-ți dau permisiunea să fii aici. - Doamnă!
- Mamă! - Chem poliția.
- Bine, în regulă. - Îmi încalci proprietatea. Nu te cunosc.
- Vreau să pleci imediat! - Bine.
Pleacă!
La ce te uiți?
Cum de nu mi-am dat seama că nu plătește?
Tu să-mi spui. Parcă tu trebuia să fii adultul.
Cum de nu m-am prins? A zis că plătește ratele.
A spus că se va ocupa. A spus că are două slujbe.
Oare are?
Ce a făcut cu banii?
Unde ne ducem?
Și, în tot acest timp, m-a făcut să mă simt...
ca o idioată doar pentru că întreb!
Și nu am făcut nimic.
Mamă!
Mamă?
Mamă!
Trebuie să scăpăm de el.
Nu-i scrie, nu-l suna.
Și, dacă încearcă să te sune, nu răspunde!
Promite-mi.
Mamă, spune-o!
Spune-o!
Îți promit.
DONARE DE SÂNGE
Ce cauți aici?
Îi ajut, au nevoie de sânge.
Da?
Bine.
- Stai, unde te duci? - Să văd dacă pot concedia pe cineva.
Te-au lăsat să vii aici în fiecare zi? Mamă?
Te-au lăsat să vii aici în fiecare zi?
Mă duc în locuri diferite.
De cât timp?
De cât timp faci asta?
O fac uneori.
Fără el, trebuie să o fac.
Să mergem, Anthony.
Criza executării silite a început ca o problemă
pentru majoritatea gospodăriilor cu venituri mici.
Acum este o problemă pentru toate gospodăriile.
Mai mult de două milioane de ipoteci,
împrumuturi pentru oameni cu credit bun, au ajuns subiecte delicate.
Cu șase sute de mii mai mult decât anul trecut.
Nu ne așteptam la o așa amploare.
Da, bună!
Încercam să aflu când mi-a fost plătită ultima rată.
Dacă nu ai informația asta, poți să-mi spui cine o are?
Bulevardul East Harmony, nr. 8503.
Sunteți de la Global Lending Inc.?
Cum adică „nu mai e”?
Bulevardul East Harmony, nr. 8503.
Da, mulțumesc.
Am nevoie doar de o copie fizică a contractului meu.
Ați putea să-mi trimiteți una?
Bine.
- Salut, dle antrenor! - Salut!
- Voiați să mă vedeți? - Da.
Intră. Ia loc.
Ia asta.
Mă gândeam la momentul când ne-am cunoscut.
Parcă a fost ieri.
În fine, câțiva absolvenți
au fost foarte afectați de anularea programului.
Atât de afectați, încât au donat bani
ca să ne punem pe picioare.
Deci, asta e vestea bună.
Și am vorbit deja cu toți din echipă despre asta,
pentru că au fost impuse anumite condiții.
Ați vorbit deja cu toți din echipă?
Da, am vorbit.
Care sunt veștile proaste?
O să fie o reducere generală a cheltuielilor.
Așa că reducem numărul de atleți.
Chiar și sportivii care nu au bursă ne costă bani.
- Nu ne permitem să-i păstrăm pe toți. - Înțeleg.
Uite, vreau să știi că unul dintre coechipierii tăi a spus
că nu se vor întoarce fără tine.
- Cum? - Da, dar există o condiție.
Toți sportivii cu bursă vor trebui să fie de acord,
pentru că vor lua mai puțini bani.
Așa că a trebuit să votăm.
Trebuie să fim corecți.
Am avut două urne de vot,
una pro, una contra.
Fiecare sportiv cu bursă a votat și decizia trebuia să fie unanimă.
Așa că...
Stai, nu aia era urna.
Nu ai primit un singur vot, le-ai primit pe toate.
Nu am votat doar să te ținem în echipă.
Ai primit bursă.
Da, ori asta, ori niciunul dintre noi nu se întorcea.
Bine, care sunt veștile proaste, dle antrenor?
Vești bune, vești proaste, nu știm, tu nu ai votat încă.
Alegerea corectă.
Nu pot să te mint, am vrut să păstrez banii,
dar trebuia să existe cineva pe care să-l pot învinge.
Bine!
Ieși de acolo. Bravo!
Dle arbitru!
Nu-ți pierde calmul.
Anthony!
Da.
Trebuie să te calmezi.
ROBLES NEMILOS CU CAROLINA DE NORD
SERVICII FINANCIARE UNION INTERSTATE
Haide, Anthony! Ne faci de râs.
Doi, trei.
ROBLES ÎNVINGE UNIVERSITATEA PENN
Bună! Bună treabă, Anthony.
Ai fost grozav.
Mulțumesc!
CELE OPT SEMNE ALE UNUI CREDIT IPOTECAR ÎNȘELĂTOR
ASISTENȚĂ JURIDICĂ ÎN ARIZONA
ASISTENȚĂ JURIDICĂ ÎN MESA
BANCA HARPER NATIONAL
Judy Robles, am venit să-l văd pe Bennett Karobedian.
Karobedian, firește.
Mulțumesc!
După cum știți, ați avut trei luni.
Da, și...
am revizuit împrumutul.
Și ați descoperit că ați întârziat cu plățile?
Am descoperit că se califică drept împrumut înșelător.
Poftim?
În privința acestor creditori înșelători,
instanțele...
consideră băncile răspunzătoare pentru împrumuturile neachitate.
E corect ceea ce spuneți.
Și nu numai că băncile sunt responsabile pentru împrumuturile neachitate,
dar cele care se dovedesc a acorda împrumuturi înșelătoare
vor fi adăugate pe o listă de instituții frauduloase.
Și, ca să ieși de pe listă, trebuie să faci contestație la FDIC.
Și, între timp, nu mai ai voie să desfășori nicio activitate.
Dar știați deja asta.
Așa că am solicitat o prelungire.
Asta ar trebui să-mi dea 18 luni ca să remediez situația.
E cam plată.
Dar îmi e simpatic, recunosc.
Se lupta cu tipul ăsta.
- Ce mișcare tare! - Nu pune mâna pe calculator.
Băi!
E tare tipul din Iowa.
E campion național.
Anthony!
Vino să vezi asta.
Matt McDonough.
N-a pierdut niciodată un meci, n-a ratat niciun antrenament.
Patru atleți în finala de anul ăsta...
Dacă ajungi în finală,
cu el vei avea de a face.
Da, l-am văzut.
De ce crezi că vin mereu mai devreme?
Și locul doi e bun.
- Taci din gură. - Da, sunt nașpa.
„MATT MCDONOUGH E UN DUR.” ANTRENORUL BRANDS
CAMPIONATUL NCAA DIN 2010 OMAHA, NEBRASKA
E ziua a doua la Arena Qwest din Nebraska și nu suntem dezamăgiți.
Toți sunt cu ochii pe doi atleți de 57 kg, Matt McDonough din Iowa
și Anthony Robles din Arizona. Cel mai probabil ei vor disputa finala.
Acesta e meciul pe care fanii din toată lumea vor să-l vadă.
Robles, unul dintre cei mai interesanți atleți din acest turneu,
încearcă să-l învingă pe unul din cei mai buni luptători din Minnesota.
Reușește proiectarea la sol.
Are puncte pentru obținerea poziției. Poate să învingă?
Haide, Anthony!
Robles reușește să țină poziția.
Da!
Înapoi pe saltea.
... doi, trei, patru...
Hai, arbitrule!
Asta e! Anthony Robles învinge.
Se îndreaptă către finala campionatului.
Asta e.
- Haide! - Sper că te simți bine.
Haide!
E o victorie decisivă pentru Anthony Robles din Arizona,
care a și ajuns în finală.
Toți fanii vor să vadă meciul lui Matt McDonough în semifinale.
Da, și, dacă câștigă, va lupta cu Robles în finală.
Fiecare dintre ei e dornic să afle
cine e cel mai bun din țară la categoria 57 kg.
Mi se pare un fătălău.
Opriți-vă!
Haide!
Du-te și fă-l praf, așa cum faci cu toată lumea.
Dar nu e ca toți ceilalți.
Tatăl lui l-a antrenat să lupte de la trei ani, Iowa l-a recrutat la 13.
Aleargă 40 de metri în 4,5 secunde, face zece repetări cu 111 kilograme.
N-a pierdut niciodată un meci.
60,2 kilograme.
A treia zi a Campionatului de Lupte NCAA.
McDonough împotriva lui Robles.
Matt McDonough nu a pierdut sezonul ăsta.
Puțini se așteaptă să piardă azi.
Haide, Anthony!
Cât despre Robles, tot sezonul a dus către acest moment.
Urmează finala campionatului național, categoria 57 kg.
Concentrează-te.
E doar o altă luptă.
Luptători în centrul saltelei.
Bine, Anthony! Să vedem ce poți.
Ești pregătit, scumpule.
Începe finala campionatului la categoria 57 kg.
O intrare la picioare.
- E Anthony Robles. - Nu forța.
Din nou, trei încercări rapide din partea lui Robles.
Robles e mult mai agresiv decât înainte.
Începe în ofensivă, încercând să-l domine pe McDonough.
Ia-o ușor!
Nu te grăbi. Așa.
Prinde bine. Așa. Bravo!
Încercare oprită de McDonough.
E ca și cum Robles și-ar abandona o parte din tehnică
și încearcă prin forță brută.
Trebuie să fie atent, s-ar putea întoarce împotriva lui.
Obosește-l!
Răbdare, scumpule.
Robles trebuie să fie atent aici. Încearcă ghilotina din față.
Arbitrule!
Reușește să iasă prin rostogolire.
Presează-l!
McDonough atacă de data asta.
Robles a reușit să înscrie două puncte.
Două puncte.
Două puncte, Anthony. Continuă.
Încearcă să blocheze încheietura și să îl întoarcă într-o parte.
Face o priză pe încheietură. Și McDonough scapă și ia un punct.
Încă stăm bine.
Robles intră rapid, dar McDonough îl prinde.
- Hai! - Și s-a terminat!
McDonough profită de agresivitatea lui Robles,
îi pune umerii pe saltea și câștigă titlul.
Iowa!
O prestație dezamăgitoare a lui Robles.
A permis emoțiilor să îl copleșească.
Într-un sport bazat pe tehnică, Anthony Robles a ales forța brută,
iar campionul l-a rezolvat rapid.
E-n regulă.
Spre surprinderea puținora,
McDonough a câștigat al doilea campionat național consecutiv.
Ce s-a întâmplat?
Când îți dorești ceva atât de mult
și pierzi atât de repede...
N-am mai simțit o durere ca asta de mult timp.
Ești pregătit?
„Nu există bucurie fără durere.
„Nu există succes fără eșec.
„Victoria și înfrângerea
„sunt două fețe ale aceleiași monede.”
Cum a fost? A funcționat?
- Nu? - Nu.
Nu, deloc.
Mulțumesc, totuși.
De ce faci asta?
De ce te lupți?
- De ce lupt? - Da.
E singurul sport în care adversarul nu poate fugi de mine.
Da, așa e.
- Știi? - Da, așa e.
Nu, dar pe bune.
De ce o faci?
Când oamenii se uită la mine,
primul lucru pe care-l văd e ce îmi lipsește.
Am ajuns până acolo și am pierdut.
Poate că e...
nu știu,
ceva ce-mi lipsește și nu văd eu.
- Știi? - Nu.
Dle antrenor, majoritatea oamenilor, chiar și cei ca dvs.,
își petrec toată viața încercând să-și atingă scopul.
Indiferent de câte ori cad sau dacă au greutăți,
oamenii spun: „Ridică-te.
„Încă o dată, încearcă din nou. Nu s-a terminat.”
Nu e vorba de victorie.
Am 21 de ani și mai am un an pentru a-mi atinge scopul.
După asta,
îmi iau o slujbă.
O să fac ceva, nu știu.
Probabil că o să stau la birou.
Dacă nu câștig,
dacă ajung pe locul doi,
pentru tot restul vieții, voi spune tuturor că am fost aproape.
Și o să asculte.
O să...
O să zâmbească.
Dar, pentru tot restul vieții,
toată lumea o să...
mă compătimească.
Dar, dacă câștig...
nu doar lipsa unui picior o să mă definească.
Nu mai am timp să ajung cineva.
ULTIMUL AN
Bună!
Ce se întâmplă?
E încuiat.
Bine. De ce?
De cât timp e aici?
De vreo 20 de minute.
Rămâi aici, cu ei. Uită-te la mine.
- Da. - Promiți?
Da.
Du-te de unde ai venit.
Bine, rămâneți aici.
E casa mea, eu fac regulile.
Lasă-mă!
Dacă nu respecți regulile, dispari!
Lasă-mă!
Unde pleci?
- Întoarce-te! - Du-te, Anthony. Du-te afară!
- Nu-mi vorbi așa! - Nu!
Întoarce-te!
E între mine și mama ta. Dispari din fața mea!
Nu, Rick. Oprește-te.
- Nu te pune cu mine. - Du-te afară.
- Ce s-a întâmplat, fiule? - Vreau să pleci. Du-te!
- Să nu te mai întorci - Dă-te din calea mea.
Vrei să fii bărbatul casei?
Dacă mă lupt cu un bărbat, n-o să am milă.
- Înțelegi? - Nu pune mâna pe el.
Chem poliția.
Dacă suni la poliție, nu mai ești fiul meu.
N-am fost niciodată.
Da, așa e, pentru că nu ai tată.
Asta nu înseamnă că ești bărbat.
Ai face bine să dispari din fața mea.
- N-ai fost bărbat o zi în viața ta. - Ce ai zis?
Oprește-te!
Serios? Ești pregătit?
- Oprește-te! - Ești pregătit?
Oprește-te! Anthony!
Sunt pregătit, Rick.
- Lasă-mă! - Ce urgență aveți?
Ia-l pe băiatul ăsta de pe mine până nu îl snopesc, Judy.
911.
Ce urgență aveți?
Bine, hai să intrăm.
- Bună, dle antrenor! - Bună dimineața!
Anthony este aici?
- Nu. Nu s-a întors încă. - Nu, bine.
Îi dați cutia asta din partea mea?
- Bineînțeles. - Da.
Am primit-o la școală.
- Bine, o s-o primească. - Bine. Doamnă...
Poate vreți să le citiți.
Da, știți...
Îți petreci toată viața
antrenând tineri și poate deveni frustrant uneori.
- Îmi pot imagina. - Da, dar...
Cu Anthony...
E...
Cred că sunteți o mamă extraordinară.
Așa e Anthony.
Cu tot respectul,
din experiența mea, nu funcționează așa.
Așa că...
Lectură plăcută!
Mulțumesc!
Veniți aici!
Haideți!
Bine.
Pentru majoritatea, acesta a fost ultimul meci al sezonului.
Pentru unii dintre voi, e ultimul meci în calitate de Diavoli,
dar vreau să recunosc că fiecare dintre voi v-ați îmbunătățit
și unul dintre voi care nu va fi numit, Cory,
chiar a învățat să citească ceasul. Felicitări, Cory!
Slavă Domnului pentru micile miracole!
Șase dintre voi mergeți la Campionatul NCAA din Philadelphia.
E o realizare incredibilă și suntem onorați
că ne reprezentați pe scena națională,
așa că aplaudați-vă.
Dar există o realizare mai mare decât toate astea.
Avem pe cineva care a dat probe ca să fie admis în echipă
și, în ciuda faptului că a fost descurajat de antrenorul său,
nu a avut ajutor financiar,
are o slujbă cu normă întreagă pentru a-și întreține familia
și a reușit să mențină a treia cea mai mare medie din această echipă...
tocmai a terminat sezonul fără înfrângere.
Jos pălăria în fața acestui tânăr
și vreau...
să-ți spun, Anthony, că nu mi-am dat seama de ce ești capabil.
Nu prea ți-am înțeles caracterul,
dar mi-ai arătat că am greșit.
Și, pentru asta, sunt cu adevărat recunoscător.
Și să știi...
că acum văd cine ești.
Așa că vă invit pe toți să fiți alături de mine.
Cineva mi-a arătat o chestie acum câteva zile.
Anthony are doar un picior.
Cum reușește? Anthony Robles!
Vrei să spui ceva, fiule?
Nu am terminat încă.
Așa este.
Și vom fi campioni.
Unu, doi.
Ce sunt toate astea?
„Dragă dle Robles, dl Balcombe a spus că trebuie să-i scriem unui erou,
„și cu siguranță tu ești eroul meu.”
„Dragă Anthony, sunt în clasa a III-a.
„Când văd cum te lupți, simt că pot să îmi înving astmul.”
„Dragă Anthony, mă numesc Alex.
„Am vrut să-ți spun cât de mult m-a marcat povestea ta.”
„Dragă Anthony Robles. Numele meu e Tim și sunt în clasa a V-a.
„Vreau să-ți spun că te admir foarte mult.”
Orice te face să simți că nu ești perfect
și frumos așa cum ești e vina mea.
Pentru că o mamă face alegeri.
Cât stai,
cât rău s-a făcut...
Nu e vina ta.
E vina mea.
Întotdeauna am crezut că e vina mea că te-ai născut așa...
- Că Dumnezeu mă pedepsea pentru păcate. - Mamă!
Nu ți-am spus asta,
dar, când aveai un an,
am luat-o razna.
Am început să beau și să ies des.
Mama a venit la mine
și mi-a spus că vrea să mi te ia.
Să te crească drept fratele meu.
Te-am privit în ochi și m-am gândit:
„Dacă mama lui nu-l acceptă, cum se va accepta el vreodată?”
Te-am ales pe tine.
Dar l-am ales și pe el.
Și îmi pare rău.
Îmi pare foarte rău.
Ești deja suficient de bun.
Îi faci pe oameni să aibă speranță.
Când te văd, nu văd pe cineva căruia îi lipsește un picior.
Văd pe cineva care e imposibil de oprit
și asta îi face să creadă în ei înșiși.
Le poți arăta că orice este posibil.
Știu
pentru că tu mi-ai arătat asta.
Bine ați venit la Campionatul NCAA din 2011,
aici, la Centrul Wells Fargo din Philadelphia, Pennsylvania.
Sunt Shane Sparks, alături de Don Kurring.
Don, Anthony Robles a rămas neînvins.
Acum patru ani, a câștigat campionatul pe licee chiar aici, în Philadelphia,
și acum s-a întors unde a început totul.
Arena e plină ochi, Shane.
Sunt aici pentru a-i vedea pe cei mai buni sportivi din lume.
Haide. Da!
După el!
Blochează capul!
Jos!
Robles.
Încă trei.
Anthony Robles a ieșit pe locul al doilea acum un an.
Poate să facă ultimul pas pe podium și să ajungă campion?
Anul ăsta, arbitrii au fost duri cu Robles.
Având în vedere presiunea suplimentară, întrebarea e
dacă va merge până la capăt sau va ceda, ca anul trecut?
Asta e. Blochează! Da.
Și Robles îl întoarce. Are o priză bună.
Robles pune presiune și obține victoria în sferturile de finală.
Bine, fiule.
SEMIFINALE
Da.
Întoarce-l! Da.
Arbitrule, piciorul!
Da, bună treabă!
Da!
Încă una.
Încă una, scumpule!
Robles!
Se pare că meciul de la categoria 57 kg
va fi același ca anul trecut.
Dle Brands, mi s-a părut interesant că ceilalți antrenori
au spus că Anthony are un avantaj semnificativ
pentru că nu poate fi prins decât de un picior.
Alții spun că ar trebui cântărit cu un picior protetic.
La Iowa nu acceptăm scuze.
Matt e campion național cu un motiv.
Nu e niciun luptător aici care să-l poată învinge.
Matt, ce părere ai?
ASU trebuia să se lupte cu noi mai devreme în acest sezon,
dar s-au retras din nu știu ce motiv.
Anthony a avut victorii bune anul ăsta,
dar tot trebuie să treacă de mine.
Robles se luptă ca un boa constrictor
care-și sufocă adversarii, iar publicul adoră asta.
Nu e un adversar demn?
La Iowa, locul al doilea nu e cu nimic mai presus decât ultimul.
Shane, înapoi la tine. Cuvinte grele!
„Dacă pierzi, mori.
„Fără milă, fără slăbiciune.” Ce tâmpenii fataliste!
Nu ai cum să trăiești așa.
Eram furios tot timpul.
Chiar și pe saltea, după ce câștigam.
M-am folosit de asta.
Dar nu mai sunt furios.
Cum ești?
Mă cam tem.
Și eu.
Da.
Să nu spui nimănui.
Am înțeles.
Crezi că e prea târziu să devenim călugări?
Să văd dacă găsesc niște cai.
- Plecăm călare. - Da. Vă rog!
Nu e mare lucru, trebuie doar să câștigi.
Îmi place asta.
56,2 kilograme.
56,6.
Doamnelor și domnilor, de la Universitatea Arizona,
Anthony Robles!
Am ajuns în finala campionatului. Vom încorona zece campioni.
Vom începe cu categoria 57 kg.
Don, e una din senzațiile sezonului.
Anthony Robles, neînvins, din Arizona, împotriva lui Matt McDonough din Iowa.
Haide, omule, fă-l praf.
EROUL LUNII, ANTHONY ROBLES
De la Universitatea Iowa, Matt McDonough.
Meciul Robles-McDonough, partea a doua.
- Anul trecut, Șoimul... - Hai!
... a câștigat lupta.
Poate Robles să îndrepte greșeala de data asta?
Robles a fost în formă foarte bună în acest sezon.
Anul trecut a fost puțin prea agresiv.
Anul acesta e mai răbdător, mai matur. Îmi place ce am văzut la Anthony.
Nu poți subestima
emoția simțită de cei 20.000 de spectatori.
Mă întreb dacă va reveni la stilul agresiv de dinainte.
Bine.
Care e planul?
Ce crezi?
Ce cred eu?
Ai mai fost în situația asta, fiule. Ești expert.
Îți cunoști adversarul la fel de bine ca antrenorul lui. Ce zici?
Se așteaptă să îl atac agresiv, ca data trecută.
- Așa este. - Îl las să aștepte.
- Îi arăt ca sunt disciplinat. - Exact.
O să te provoace să faci aceeași greșeală,
dar n-o să cazi în plasă azi, nu?
Nu. O să ai răbdare.
O să aștepți cât e nevoie și o să-l faci să atace el.
Bine? E lupta ta, Anthony.
Găsește o cale de a câștiga, ai înțeles?
Hai!
E lupta de sâmbătă seara. Toată lumea e cu ochii pe atleți.
- Hai! - Se vor înfrunta la categoria 57 kg:
Anthony Robles, neînvins, din Arizona.
În partea opusă,
- ... campionul național... - Dați mâna!
... Matt McDonough din Iowa.
Începem.
Robles poartă banda roșie, McDonough, pe cea verde.
Prima repriză are trei minute, apoi avem două reprize de două minute.
Șapte minute îi despart pe luptători de titlul de campion național.
Presează-l! Ca data trecută. Asta e!
Luptă!
Nu-ți zboară mintea!
Bine.
Pe el! Nu-l lăsa să respire.
Ieși de acolo!
Încearcă să controleze mâinile Șoimului McDonough. N-a punctat.
Au trecut 20 de secunde din această luptă.
Robles atacă un picior.
- Luptă! - Împinge piciorul înapoi.
Da!
O mișcare rapidă și a fost rostogolit de McDonough.
Scoate-ți capul de acolo, Anthony!
Bine.
Robles prinde încheietura și iese din ghilotină.
Bine.
Ieși de acolo.
Scoate capul.
Scoate-ți capul.
- Scoate capul! - Haide, Robles!
Și acum, Anthony Robles lovește primul. Două puncte pentru Diavol.
Două puncte.
Chiar l-a surprins pe McDonough.
Unu, doi, trei...
Robles cu priza sa caracteristică, dar arbitrul nu îi acordă puncte.
Vrea să vadă o tehnică clară din partea lui Robles.
Nu-ți face griji.
Trei, îmi trebuie patru.
Dar Matt McDonough profită de moment.
Îl face pe Robles să plătească. Șoimul primește punctele.
Doborâre, două puncte.
- McDonough recuperează. - Luptă!
Are o priză interioară.
Marchează cu două puncte. Acum e iar în cărți.
Întoarce-te cu fața!
Ridică-te, Anthony!
Întoarce-te cu fața, Anthony!
L-a prins pe Robles cu spatele la podea.
Acum are și poziția superioară.
Șoimul înscrie două puncte. Scorul s-a echilibrat.
O primă repriză interesantă în această finală la categoria 57 kg.
Te iubesc! Dumnezeu te iubește.
Rupe-i piciorul!
Târfă proastă, o să te bat măr, ai înțeles?
- Mă auzi? Îți sparg fața! - Mamă, calmează-te!
Trei. Tu alegi.
McDonough câștigă aruncarea și se uită la Tom Brands.
Îl lasă pe Robles să aleagă.
Diavolul Robles vrea să rămână neutru.
E-n regulă. Îmi pare rău!
O luptă în care a dat dovadă de disciplină.
- Hai, Anthony! - E clar.
Acești atleți nu se simpatizează.
Nu pierde timpul, Matt!
Egalitate în repriza a doua.
Prinde-i încheietura!
Scapă, Anthony!
McDonough îl prinde puternic de cap și se descurcă foarte bine.
Câștigă teritoriu, avansează.
Pieptul lângă el!
Apărare!
Amândoi se mișcă foarte bine.
- Rămâi concentrat! - Haide, Anthony!
Concentrează-te!
Trebuie să-l învingi.
Robles contraatacă.
Se tatonează în repriza a doua.
Nu vor să greșească.
Trebuie să fie agresivi, dar nu prea agresivi.
McDonough prinde cu ambele mâini și atacă piciorul.
Robles face o priză puternică, încearcă să-și îndrepte șoldurile.
Face o treabă foarte bună, dar McDonough nu cedează.
Și Robles se depărtează.
Bravo! Asta este!
Tehnici bune de ambele părți.
Simulare bună din partea lui Robles.
Dar McDonough este foarte agil.
Anul trecut, Robles a făcut o eroare critică
cu McDonough când se afla sub presiune.
Mă aștept să repete aceeași greșeală.
Ar fi o greșeală, Don,
pentru că știm că McDonough se așteaptă la asta.
Haide!
- Sus. - Poziție superioară.
Imediat, Anthony.
Acesta e finalul.
O viață întreagă de visuri și muncă grea se rezumă la aceste două minute.
Avem nevoie de un punct.
Fă priza, Don!
Ține-l la podea! Împinge-l înainte.
Haide, fiule! Ești bine.
McDonough e foarte bun în poziția asta, face presiune,
dar Robles rămâne activ în poziția inferioară.
Nu vrei să fii prins sub McDonough. O să plătești.
- Muncește din greu pentru poziția asta. - Luptă!
Scoate capul!
- Presiune cu șoldurile! - O luptă foarte bună.
Ieși!
Întoarce-te cu fața!
Robles vrea să răzbune înfrângerea din finala de anul trecut.
Scapă, și Diavolul primește un punct.
Atacă imediat piciorul lui McDonough.
- Scoate piciorul! - Robles!
Împinge piciorul!
Publicul scandează numele lui Robles.
Atmosfera e electrizantă.
Robles!
Ține-l acolo!
Și Robles îl rostogolește și ia două puncte.
Doi!
Da!
Întoarce-l acum.
Da!
Da, scumpule!
Robles încearcă iar priza pe încheietură la sfârșitul celei de-a treia reprize.
Încearcă să-l rostogolească.
McDonough se luptă în poziția inferioară.
Întoarce-l acum!
Da!
Anthony Robles, pe locul al doilea în 2010, ajunge acum să câștige.
Va fi numit pentru totdeauna campion.
Anthony Robles, la categoria 57 kg, sfidează toate probabilitățile.
Felicitări Diavolului!
Da!
Ai reușit.
Am reușit împreună.
Sunt mândră de tine.
LICEUL MESA CONTINUĂ
LUPTE GRECO-ROMANE CARACTERUL OMULUI ÎI CROIEȘTE SOARTA.
Bună! Încântat! Cum te cheamă?
- Samara. - Samara. Încântat!
Pe aici. Adunarea!
Anthony a fost primul atlet care a semnat contract cu Nike după ce s-a retras.
Phil Knight a spus: „După câte a realizat,
„Anthony Robles va fi atlet Nike pe viață.”
Acum este un orator motivațional de succes
în organizațiile Keppler Speakers și Washington Speakers Bureau.
În 2011, Anthony a câștigat premiul Jimmy Valvano pentru perseverență.
În 2012, s-a alăturat postului ESPN ca analist al luptelor NCAA.
În 2013, președintele Obama l-a numit pe Anthony
președintele Consiliului de Fitness, Sport și Nutriție.
În 2022, Anthony a preluat funcția de antrenor de lupte la Liceul Mesa.
Judy a absolvit Universitatea Arizona în 2014.
În 2022, și-a obținut doctoratul.
Dr. Judy Robles este în prezent decanul adjunct al Universității Arizona.
DE NEOPRIT
BAZAT PE CARTEA LUI ANTHONY ROBLES ȘI AUSTIN MURPHY
Subtitrarea: Dan Anescu
Redactor Valeriu Cosa